
Protemiuin. 


JLiex  academica,  quae  ad  capessendam  legitime  lauream 

\  ;  ■  i 

in  Medicina  et  Chirurgia  dissertationem  de  aliquo  ad 
rem  medicam  spectante  objecto  publicae  disquisitioni 

submittere  jubet ,  non  nova  a  medico  tirone  exposcit, 

% 

sed  quilibet  thema  suum  eligere ,  et  ea,  quae  in  schola 
aut  lectione  auctorum  aliorum  hausit,  tali  ratione,  quam 
cognitiones  suae  permittunt,  exponere  potest. 

Scirrhuin  et  Carcinoma  propterea  pro  themate  dis- 

•  .  >  \ 

sertationis  selegi,  quia  jam  ab  initio  studiorum  medico¬ 
rum  in  hunc  morbum  attentus  factus  sum ,  et  plura  in 
auctoribus  diversis  legendi,  et  lecta  cum  praeceptis 
C.  C.  D.  D.  Professorum  meorum ,  nec  non  cum  casibus 
observatis  comparare  potui. 

a  '  1 

Notae  mihi  quidem  fuere  difficultates  vires  meas 
superantes,  morbum  tam  gravem  pertractandi,  nihilo¬ 
minus  opus,  licet  temporis  angustiis  pressus,  adgres- 
sus  sum,  persuasus,  quod  vix  ad  congerenda  ea,  quae 
in  celeberrimis  auctoribus  inveniuntur ,  vires  meae  et 
tempus  sufficiant. 

Definitio. 


C/arcinoma  mammae  (a  xap xwoj,  Cancer,  ,'tral’be ) 
est  degeneratio  peculiaris  glandulae  mammae ,  quae  in 
structurae  et  texturae  telae  organicae  alienatione,  et  pro- 

t 

ductione  materiei  singularis  (jtrebSmaterie)  consistit, 
et  continuo  nisu,  partes  vicinas  sine  discrimine  tela¬ 
rum  fundamentalium  destruendi  crescit,  et  sibi  ipsi  com¬ 
missa  nunquam  sanatur* 


Notio  historica. 

Morbus  hic,  jam  antiquissimo  tempore  notus,  secun¬ 
dum  Hippocratem  foeminas  tristes  et  melancholicas  agre- 
diens  usque  ad  recentissima  tempora  cum  aliis  admodum 
diversis  confundebatur,  donec  tandem  praeeuntibus  Burns, 
Wardrop,  Maunoir ,  Scarpa  et  de  Walther  temporibus 
recentioribus  natura  morbi  melius  perspecta  et  discri¬ 
men  ab  aliis  morbis  firmius  statuta  sit.  Diversitas  formae 
effecit,  ut  ipsi  pro  evolutionis  gradu  diversa  nomina  im¬ 
pertirentur  ,  uti :  scirrhus ,  carcinoma  occultum ,  carci¬ 
noma  apertum  etc .  etc. 


f  •  •.  ‘X 

Symp  tornato  logia. 

Evolutio  ipsius  saepe,  quin  causa  aliqua  praecessis¬ 
set,  nonnunquam  vero  causa  occassionali  mechanice  agen¬ 
te  manifeste  data  contingit.  Primum  vero  exordium  ra¬ 
rissime  ab  aegra  ipsa  animadvertitur,  plerumque  fortuito 
mammas  tangendo  duritiem  detegit,  quae  primum  qua 
nodus  simplex  durus  incipit,  cui  mox  aliis  fasciculis  telae 
cellulosae  induratae  uniuntur,  numero  et  magnitudine 
increscentes ,  inter  sese  et  glandulam  mammam  con¬ 
fluentes. 

Tale  initium,  .licet  communissimum,  scirrho  non 
semper  convenit ,  nonnunquam  enim  e  nodis  lacteis  aut 
induratione  longum  per  tempus  jam  praesentibus  evol¬ 
vitur,  aut  inflammationi  sic  dictae  scirrhosae,  totam 
glandulam  mammae  occupanti  et  volumen  ipsius  augenti 
originem  debet,  imo  et  scirrhus  et  carcinoma  cutis 
mammam  tegentis ,  incremento  saepe  mammam  occupat 
integram. 

Consuetissima  ratione  exortus  cognoscitur  sequen¬ 
tibus  sypmtomatibus. 

Volumen  mammarum  augetur  ^)  ,  doloribus  non¬ 
nunquam  obtusis,  saepe  vero  plane  nullis  praesentibus , 
aequali  passu  cum  incremento  voluminis  glandulae  mam¬ 
mae  ,  papilla  sensim  sensimque  retrahitur ,  et  in  statu 
normali  prominens ,  nunc  foveam  format.  Aegra  per  lon¬ 
gum  tempus  ingratum  ponderis  sensum,  ac  si  corpus  ali- 


Rarissime  voluminis  decrementum  observatur. 


9 


quod  peregrinum  temperaturae  inferioris  mammis  inclu¬ 
sum  esset,  percipit,  qui  quolibit  morbo  organismi  reli¬ 
qui,  catameniorum  fluxu  et  aeris  athmosphaerici  vicissi¬ 
tudinibus  et  aliis  circumstantiis  augetur.  Tumor,  quem 
glandulae  mammae  exhibent ,  est  durus  ,  duritiei  quasi 
lapideae ,  inaequalis  ,  gibbosus  ,  formam  talem  exhibens, 
acsi  glandulae  mammae  ex  pluribus  nodis  arctissime 
junctis  consisterent.  Cutis,  tumorem  tegens,  normali  co¬ 
lore  et  structura  notatur,  temperatura  normali  inferior 
ab  aegra  ipsa  percipitur,  vasorum  permeabiiitate  per 
degenerationem  organi  partiin  imminuta,  partim  sublata. 
Morbus  in  hoc  evolutionis  gradu  versans  scyrrhus 
mammae  nuncupatur. 

Causa  iterum  exigua  plerumque  praegressa  tumor 
augetur ,  insimulque  dolores  lancinantes ,  nonnunquam 
scindentes,  urentes,  mordentes  aegram  excruciant, 
pressione  non  adaugendi  et  saepe  ad  humerum  et  scapu- 
lam  usque  extensi.  Cutis ,  quae  primum  sicuti  cicatricu¬ 
lis  parvis  obsessa  esset,  prospicit,  decoloratur,  livida, 
tensa,  superficiei  mammae  degeneratae  adcrescit,  et  glan¬ 
dulae  sebaceae  saepe  materie  atra  obstipae  cernuntur.  Tu¬ 
mor  in  parte  aliqua  attollitur,  venae  intument,  et  sub 
augmento  dolorum  cutis  rubescit.  Hunc  evolutionis  gra¬ 
dum  nonnulli  carcinoma  occultum  adpellant. 

Sub  incremento  molestiarum  cutis  in  parte  maxime 
attenuata  rumpitur,  ulcusque  exoritur  marginibus  duris, 
exesis,  lividis,  extr orsum  versis,  vasis  varicosis  ob¬ 
sessis,  fundo  impuro  ,  atro ,  ceruleo ,  adtactu  insensili. 
Fluidum  secretum  nonnunquam  limpidum  sero  simile , 
plerumque  vero  brunescens ,  striis  sanguineis  remixtum, 

graveolens  ,  vicinas  partes  corrodens ,  raro  magna 
quantitate  effiuit  carcinoma  apertum) ,  quin  tumoris  vo¬ 
lumen  imminuatur.  Glandulae  vicinae  axillares  participa¬ 
re  incipiunt ,  et  scirrhosae  factae  etiam  destruuntur. 

His  adsociantur  dolores  in  diversis  corporis  parti¬ 
bus,  saepissime  vero  in  regione  lumbali  et  in  cruribus , 
rheumaticis  doloribus  perquam  similes.  Nutritionis  opus 
prosternitur,  aegra  emaciatur,  color  faciei  morbo  pecu¬ 
liari  modo  defigurato  in  proprium  terrestrem  mutatur , 
brachium  partis  adfectae  intumescit  et  trunco  admoveri 
non  potest,  oriuntur  fungositates  in  ulcere  carcinomatoso 
et  haemorrhagiae ,  quibus  postinodum  febris  depascens, 
sudoribus  profusis  nocturnis,  viscidis  et  diarrhoeis  col- 
liquativis  comitata,  residuum  roboris  aegrae  consumens 
adsociatur. 

Scirrhus,  si  primum  exordium  in  cute  sumit,  macu¬ 
lae  durae ,  parvae  aut  noduli  forma  in  aliqua  cutis  parte 
incipit,  quae  pededentim  rubescens,  mox  ulcerationem 
pedisequam  habet,  doloribus  lancinantibus  sese  manife¬ 
stantem.  Haec  plerumque  mox  circumferentia  adaucta . 
glandulam  mammae  adgreditur. 

Strue  tu  r  a. 

Scirrhus,  si  anatomicae  disquisitioni  submittitur, 
duram,  compactam,  non  compressibilem,  stratis  tenuiori¬ 
bus  quidpiam  pellucidam,  consistentiain  lardaceam  car¬ 
tilagineam  offerentem ,  et  e  duobus  diversis  substantiis 
consistentem  massam  offert.  Prima  fibrosa,  e  centro  ra¬ 
diorum  adinstar  strias  albas  emitit,  quae  nonnunquam 

ultra  tumorem  extenduntur,  quod  ex  retractione  papilla¬ 
rum  cognosci  potest.  Haec  diversa  ratione  disse- 
pimenta  formans  in  cellulas  concrescit,  in  quibus 
altera  substantia  continetur.  Haec  plerumque  amorpha , 
flavo  viridescens  et  laete  rubescens  aut  brunescens  lar- 
dacea  invenitur. 

Carcinoma  occultum  vero  massam  offert,  in  centro 
duriorem  quam  in  peripheria,  quae  hic  illic  punctis  ru¬ 
bris  notata,  plures  fluido  spisso  cinereo,  sanguinolento 
acri  repletas  recludit  excavationes,  quarum  facies  in¬ 
terna  substantia  molli,  fungosa  tegitur. 

Diagnosis. 

Datis  his  symptomatibus  Diagnosis  firma  statui  po¬ 
test.  Saepe  vero  scirrho  incipiente  symptomatum  syndro- 
me  medicum  etiam  versutissimum  fallere  potest.  Fre¬ 
quentissime  confunditur  cum  tumore  cystico,  nodis  sic 
dictis  lacteis ,  induratione  et  fungo  medulari. 

•  I 

Differt  scirrhus  a  tumore  cystico,  quod  tumor  C}s- 
ticus  limitibus  strictioribus  cinctus,  formae  rotundae 
accedat,  elasticus  aut  vero  aperte  fluctuans  sit,  pro  di¬ 
versitate  crassiliei  C}rstidis  ipsum  formantis ,  quod  nisi 
inflammatio  accesserit,  indolorificus  sit,  et  organismus  e 
morbo  locali  non  participat ,  imo  florem  sanitatis  optime 
nonnunquam  exhibeat. 

Characteres,  e  quibus  nodi  lactei  a  scirrho  diag¬ 
nosis  desumitur,  sequentes  fere  sunt.  Exoriuntur  aut 

sub  graviditate  aut  sub  lactatione,  causis  inflammationem 
gignere  solentibus  praecesssis.  In  initio  nonnunquam 
symptomata  inflammationis  aperta  \praesto  sunt,  sensim 
disparentia. 

Tumorem  format  rotundum,  mobilem,  arcte  cir¬ 
cumscriptum,  indurata  tela  cellulosa  non  circumdatum; 
in  medio  plerumque  mammae  versus  papillam  situm ,  et 
fasciculis  telae  cellulosae  induratae  reliquae  mammae 
non  unitum.  Minuitur  cum  lactis  effluxu  et  fluentibus  ca- 
tameniis,  atque  subsequa  graviditate  plerumque  evane¬ 
scit.  Sed  hic  etiam  formam  malignam adsumere  potest, 
si  aegra  cessationi  cataineniorum  proxima  arthritide 
aut  alia  discrasia  laborat,  et  facile  degenerationem  scir- 
rhosam  pedisequam  habere  potest. 

Si  de  diagnosi  scirrhi  et  indurationis  agitur,  indo¬ 
les  et  decursus  praegressae  aut  currentis  inflammationis 
perpendendus.  Induratio  plerumque  in  foeminis  caetero- 
quin  sanis  vigesimum  et  trigesimum  inter  annum  ver- 
santes  occurrit.  Tumor  quidem,  quem  induratio  ostendit, 
magis  superficiem  occupat,  mobilis,  etiam  temperaturam 
minorem  et  consistentium  majorem  offert,  pondere  vero 
et  doloribus ,  scirrhum  consuetim  comitantibus ,  aegra 
non  molestatur  ,  nec  durities  aut  forma  gibbosa  scirrho 
propria  observatur,  papilla  mammae  non  retrahitur. 
Maximum  discrimen  vero ,  praeter  quod  induratio  reme¬ 
diis  resolventibus  sanari  potest,  et  scirrhus  insanabi¬ 
lis,  omni  artis  conamini  resistit,  structura  exhibet  et 
diagnosim  confirmat.  In  induratione  lympha  in  cellulas 
effusa  indurata,  formatis  vasis  novis  permeatur  et  su¬ 
stentatur,  in  scirrho  vero  numerus  vasorum  minuitur 

et  praeterea  substantia  fibrosa  evolvitur,  quae  in  indura- 
tione  semper  desideratur.  Negari  tamen  non  potest,  quod 
ex  priori  morbo,  faventi  constitutione  sensim  posterior 
propullulare  possit. 

Fungus  medularis,  qui  aut  ex  glandula  mamma  aut  in¬ 
ter  hanc  et  axillam  evolvitur ,  tumorem  format  glabrum , 
circumscriptum,  elasticum,  jam  sub  exordio  mollem, 
mox  vero  fluctuationem  aemulantem 5  dolores  minores, 
rarissime  intumescentiam  glandularum  axillarium  et  nun¬ 
quam  retractionem  papillarum  mammae  qua  comites  agnos¬ 
cit.  Exoriuntur  plerumque  periodo  evolutionis ,  quum 
scirrhus  ille  revolutionis  proprius  sit.  Consistit  ex  sub¬ 
stantia  pulposa,  medulae  cerebrali  simili ,  cum  dilata¬ 
tione  et  formatione  vasorum  novorum. 


Decursus  et  Duratio. 

Sicuti  primordia  carcinomatis  jam  exposita  multis 
et  magnis  differentiis  obnoxia  prodeunt,  sic  etiam  de¬ 
cursus  et  duratio  totius  morbi  multopere  variat.  Evo¬ 
lutio  scirrhi  enim  mox  rapidissime,  mox  lentissime  con¬ 
tingit,  et  in  utroque  casu  scirrhus  nonnunquam  illico 
in  carcinoma  abit ,  nonnunquam  vero  per  annos ,  quin 
fontem  molestiarum  aliquarum  sisteret ,  immutatus  per¬ 
manet  ,  imo  periodicum  incrementum  alternatim  cum  fal¬ 
laci  decremento  nancisci  observabatur.  Rarissimis  casi¬ 
bus  exceptis  in  carcinoma  properat,  quod  evolutum  brevi 
tempore  vires  aegrae  consumit  et  inanibus  doloribus  mors 
exoptata  finem  imponit.  Scirrhus,  qui  per  annos  persti¬ 
terat,  lubenter  sub  cessatione  catameniorum  in  carcino- 

ma  abit  ?  quod  vero  causa  aliqua  mechanice  agente 
praegressa  quolibet  tempore  contingere  potest.  Ob  di¬ 
versitatem  durationis  et  ducursus  in  acutum  et  chroni¬ 
cum  dispescitur  ,  acutus  suppurationem  insequuturam 
aemulatur,  quae  vero  nunquam  adparet,  sed  destructione 
jam  supra  adlata  progrediente  mors  citata  irruit.  Chro¬ 
nicus  nonnunquam  ulcerationem  superficialem  exhibet , 

quae  cicatrice  per  aliquod  tempus  claudi  potest. 

♦ 

N  a  t  u  r  a. 

Naturam  morbi  pertinacissimi  et  atrocissimi  me¬ 
dici  ab  antiquissimis  temporibus  revelare  adnitentes  hy- 
potheses  diversas  statuerunt,  quin  tamem  e  conaminibus 
ipsorum  emolumentum  aliquod  prosiliret.  Hippocrates 
causam  scirrhi  atram  bilem  ex  eo  concludit,  quod  foe- 
minae  tristes,  melancholicae  scirrho  magis  obnoxiae  vi¬ 
dentur.  P  are  fluidum  malignum  corrodens,  Crawfort 
gas hydrothy onico  analogum,  Petit,  Quesnay,Pel- 
letan,  Sommering,  Ledran  vitiatam  lympham 
causam  scirrhi adcusant,  Bell  et  Ponteau  originem  e 
causis  externis  derivant. 

His  opinionibus  vigentibus  scirrhus  et  carcinoma 
mox  pro  morbo  locali,  mox  pro  universalis  producto  de¬ 
claratus  est,  mox  discrasiae  insequentis  causam,  mox 
sequelam  transitus  scirrhi  in  carcinoma  sistens.'  Non¬ 
nullis  imo  placuit  hydatides  carcinomatosas  adsumere, 
quin  tamen  animali  quidpiam  simile  in  scirrho  inveniri 
possit.  Scarpa  hypothesim  rationi  et  experientiae  ex  om¬ 
nibus  minime  repugnantem  statuit ,  scirrhumque  pro 

germine  maligno  in  toto  organismo  progenito  et  in 
aliquam  partem  deposito  agnoscit,  ubi  per  determinatum 
tempus,  quin  noxam  adferret,  latere  potest,  ex  quo  dein 
in  cancrum  transmutato,  dyscrasia  universalis  exoritur. 
Propterea  etiam  exstirpationem  in  illis  casibus  solum 
vere  proficuam  esse  credit,  in  quibus  scirrhus  dolori¬ 
bus  adhuc  expers  est. 

Aetiologia. 

i  * 

Quum  scirrhus  et  carcinoma  morbum  naturae  peni¬ 
tus  ignotae  remediis  quibuscunque  pertinaciter  resis¬ 
tentem  sistat,  causis  occasionalibus  aut  nullis  aut  in¬ 
flammationem  solummodo  gignere  solentibus  exoriatur, 
et  parte  degenerata  operatione  chirurgica  separata,  aliam 
partem  adgrediatur ,  dispositio  certis  individuis  con¬ 
veniens  omni  jure  in  hunc  morbum  defenditur,  cujus 
essentia  vero  nos  penitus  fugit,  et  quae  certa  quadam 
vitae  periodo  in  morbum  transit. 

Secundum  experientiam  vero  fo eminae  inter  trige  * 
simum  quintum  et  quinquagesimum  annum  versantes , 
quorum  functio  uteri  inordinata  fuit,  steriles  sub  cessa¬ 
tione  catameniorum,  scirrho  quam  maxime  obnoxiae  esse 
videntur.  Negandum  tamen  non  est,  dari  dispositionem 
haereditariam,  per  plures  generationes  sese  extendentem. 
Adcusatur  porro  lactationis  opus  neglectum,  constitu¬ 
tio  lymphatica,  temperamentum  melancholicum  aut  chole- 
ricum,  pathemata  animi  tristia,  quae  vero  solummodo 
dispositionem  praesentem  ad  altiorem  gradum  evehere 
possunt. 

Causae  excitantes  ,  licet  nunquam  solae  scirrhum 
aut  carcinoma  provocare  possunt,  plurimae  esse  cen¬ 
sentur,  uti  sunt:  laesiones  mechanicae  pressionem  aut 
contusionem  producentes,  tractamen  irritans  indurationis, 
victus  vilis,  depravatus,  aer  humidus,  frigidus,  squalidus, 
vitae  genus  sedentarium  et  habitatio  in  locis  accessui 
solis  radiis  clausis. 

Causis  scirrhum  et  carcinoma  gignentibus  adnu- 
meratur  a  nonnullis  contagium,  ab  aliis  prorsus  nega¬ 
tum,  et  secundum  alios  solum  in  certis  periodis  activum, 
licet  autem  resorptione  ichoris  carcinomatosi,  dyscrasia 
manifestius  palam  fiat,  et  organismus  totus  inficiatur, 
tamen  omni  jure  supponitur,  dyscrasiam  carcinomatosam 
evolutioni  scirrhi  et  carcinomatis  praecessisse,  et  solum 
resorptione  ad  gradum  altiorem  evectam  fuisse. 

Prognosis. 

Scirrhus  et  carcinoma  morbum  sistit  pertinacissi¬ 
mum  et  atrocissimum,  qui  nunquam  naturae  solius  co¬ 
naminibus,  et  si  hypothesis  a  Scarpa  prolata  vera,  so¬ 
lum  qua  scirrhus  artis  auxilio  tolli  potest.  Remedia 
omnia  therapeutica  frustra  huic  morbo  opponuntur,  et  sa¬ 
lus  unica  in  amputatione  vel  exstirpatione  vel  destruc¬ 
tione  partis  totius  mammae  degeneratae  consistit.  Qua¬ 
licumque  vero  ratione  pars  degenerata  amovetur,  aegra 
nunquam  a  recidiva  munita  est,  quod,  nisi  tota  glandula 
mamma  operatione  a  reliquo  corpore  sejungatur,  eo  fa¬ 
cilius  contingere  potest,  quum  scirrhus  nunquam  organo 
sano  insidet  et  limites  ipsius  determinari  nequeunt.  Raro 

periculum  ulcerationis  aut  novae  carcinomatosae 
degenerationis  adducitur. 

Quod  huic  Methodo  opponi  posset,  quod  pars  fi¬ 
brosa  scirrhi  ultra  peripheriam  partis  degeneratae  in  te¬ 
lam  cellulosam  propagata  difficillime  exstirpatione  sepa¬ 
retur,  emolumenta  hujus  methodi  non  minuit,  nam  ubi¬ 
cunque  pars  fibrosa  aut  cuti  aut  aliis  partibus  inseritur , 
hae  immobiles  fiunt ,  et  cum  scirrho  ipso  amovendae 
sunt .  Si  vero  exstirpatione  mammae  glandula  degene¬ 
rata  a  reliquo  corpore  sejungitur,  sequentes  regulae 
observandae  sunt: 

1.  Exstirpentur  omnes  partes,  quae  processu  mor¬ 
boso  qualicunque  modo  alienatae  sunt. 

2.  Exstirpetur  glandula  mammae  integra ,  quia  scirr- 
hus  organo  sano  nunquam  insidet,  et  limites  ipsius 
determinari  nequeant. 

3.  Formetur  vulnus  tale,  ut  facili  uniri  possit,  ut 
sanatio  per  primam  intentionem  possibilis  redda¬ 
tur,  suppuratio  et  ex  hac  prosiliens  periculum  ex¬ 
ulcerationis  aut  novae  carcinomatosae  destructionis 
evitetur.  In  genere  forma  optima  vulneris  ea  cen¬ 
setur,  cujus  diameter  longiora  sterno  ad  scapulam 
tendit  ,  et  margines  semilunares  omnem  cutem 
morbose  alienatam  et  papillam  glandulae  mammae 
includunt.  Hac  ratione  etiam  cicatrix  deformis  op¬ 
time  evitatur. 

4.  Exstirpata  glandula  mammae  solertissime  lustre¬ 
tur,  an  strato  telae  cellulosae  sanae  tecta  sit,  hoc 
propterea  requiritur ,  quia  pars  fibrosa  scirrhi  saepe 
in  telam  cellulosam  ad  speciem  sanam  extenditur. 

5.  Partibus  omnibus  degeneratis  amotis,  vulneris 

margines  sutura  circumvoluta  aut  intercisa  uniantur. 

• 

Expositionem  exstirpationis  glandulae  mammae 
parum  ab  ea  tumorum  cysticorum  abludentem  su¬ 
persedeo. 

Post  exstirpationem-  conamina  eo  tendant  necesse 
est  ,  ut  inflammatio  ad  vulneris  concretionem  necessaria 
limites  suos  non  excedat,  quod  si  fieri  minaretur,  me¬ 
thodus  antiphlogistica  opponenda  erit.  Si  autem  exstir¬ 
patione  facta ,  carcinomatosa  degeneratio  adparet,  cau¬ 
sticis  destruenda  est,  quod  si  vero  nullum  effectum 
exoptatum  exinde  nancisci  possumus ,  tunc  ad  remedia 
illa  confugiendum  est  interna,  quae  in  therapia  carci¬ 
nomatis  exponuntur,  et  quae  aut  contra  effectum  ichoris 
resorpti  carcinomatosi ,  aut  contra  symptomata  periculo¬ 
sa  virtutem  fere  specificam  explicare  dicuntur. 

Exitu  scirrhi  in  carcinoma  facto ,  operatio  paucam 
spem  felicis  eventus  admittit,  quia  totus  organismus 
ichore  carcinomatoso  resorpto  inquinatus  est ,  et  luben- 
ter  scirrhosa  degeneratione  organi  alicujus  hucusque 
ad  speciem  sani  corripitur,  quae  vero  saepe  post  exstir¬ 
pationem  scirrhi  contingit. 

Hac  ratione  operatio  rationi  et  experientiae  con¬ 
tradicere  videtur,  nam,  si  scirrhus  et  carcinoma  produc¬ 
tum  morbi  universalis  sistit ,  morbum  ipsum  generans  , 
operatione  tolli  nequit,  si  vero  opinio  de  natura  scirrhi 
a  Scarpa  prolata ,  superius  exposita ,  non  omni  caret 
veritate ,  omne  jure  exstirpationem  scirrhi  instituimus , 
carcinoma  nulla  encheiresi  turbantes.  Etiam  si  exstir¬ 
patio  carcinomatis  nullam  spem  felicis  eventus  operatio- 

nis  admittit,  hanc  tamen,  si  instituitur,  eo  excusare  possu¬ 
mus  ,  quod  vita  aegrae  procrastinetur  et  dolores  imma¬ 
nes  carcinomati  proprii  auferantur.  In  morbo  hunc  evo¬ 
lutionis  gradum  assequuto  omnia ,  quae  in  cura  pallia- 
tiva  scirrhi  exposui ,  adhibenda  sunt. 

Inserviunt  adhuc  ad  morbum  mitigandum  aut  sal¬ 
tem  molestias  aegram  maxime  excruciantes  minuendas, 
plura  remedia  a  diversis  auctoribus  laudata,  uti:  Atro- 
pa  belladonna ,  conium  maculatum ,  Digitalis  purpurea , 
Aqua  laurocerasi,  praeparata  Hydrargyri,  calendula  of- 
ficinalis,  Oarbonas  martis,  Murias  auri,  Fucus  helmin- 
tochorton  etc.  etc. 

Externe,  ut  ichoris  accumulatio  evitetur,  frequens 
deligatio  cum  linteo  carpto ,  lotio  ad  foetorem  minuen¬ 
dum  cum  calce  chlorica,  aceto  et  aliis,  cataplasmata 
e  cicuta,  belladonna,  digitali  et  calendula,  solutiones 
extractorum  narcoticorum,  aqua  calcis,  liquor  amonii 
puri  dilutus,  hepar  sulphuris,  mercurius  sublimatus 
corrosivus ,  quae  pro  necessitate  seligenda  et  adhibenda 
sunt.  Doloribus  nimiopere  saevientibus  opium,  bella¬ 
donna  et  hyoscyamus  opponitur,  Chelius  laudat  fo¬ 
menta  tepida  e  solutione  hepatis  sulphuris  in  aqua  ro¬ 
sarum  cum  extracto  hyoscyami.  Laudatur  porro  usus 
in-  et  externus  arsenici  albi,  qui  licet  externe  adhibitus 
magnam  sibi  vindicavit  laudem ,  pharmacon  sistit  usui 
interno  nimiopere  periculosum,  et  propterea  solummodo 
summa  circumspectione  et  dosi  minima  adhiberi  potest. 


*}  Chelius  Handbucli  der  Chirurgie.  II.  Band,  2.  Abtheilung,  §.  2099. 

Febure  grana  quatuor  arsenici  albi  in  libris  duabus  sol¬ 
vere  ,  et  primis  octo  diebus  quotidie  ventriculo  jejuno 
cochlear  cibarium  cum  aequali  quantitate  lactis  aut  drach¬ 
ma  sj  rupi  diacodii  sumere  ,  dein  ad  cochlearia  duo  ,  et 
post  quatuordecim  dies  ad  tria  adscendere  suadet. 

Usus  externus  arsenici  albi  varia  ratione  modifica¬ 
tus  est.  Sic  Cosme  et  Hellmund  forma  pastae,  Gra¬ 
ves  forma  emplastri,  Dupuytren  forma  pulveris  et 
pastae ,  Justamond  forma  unguenti  arsenicum  album 
adhibent. 

4 

Excepta  methodo  a  Cosme  praescripta,  reliquae 
nonnunquam  proficue  esse  possunt.  Omnes  vero  potius 
in  illis  solum  casibus  adhibendae  sunt,  in  quibus  car- 
cinomatosa  destructio  incute  saevit,  glandula  mammae 
aut  sana  aut  parum  adfecta. 

exstirpatione  carcinomatis  vita  aegrae  salvatur,  sed 
solum  cruciatus  immanes  minuuntur. 

Scirrhus  paucis  solum  casibus ,  in  quibus  per  in¬ 
tegram  vitam  immutatus  perstitisse  dicitur,  exceptis, 
in  carcinoma  properat ,  quod  efformatum  mors  inevita¬ 
bilis  scenain  deplorabilem  claudens  sequitur. 

Variat  autem  Prognosis  pro  aetate  aegrae,  dura- 
tione  morbi ,  rapiditate  evolutionis ,  stadio ,  extensio¬ 
ne,  constitutione  aegrae ,  complicatione  et  vitae  ratio¬ 
ne.  Infaustior  enim  Prognosis  quo  provectior  aetas  men¬ 
struis  jam  silentibus,  quo  celerius  capiat  morbus  in¬ 
crementum,  quo  minus  aegra  noxas  evolutioni  carci¬ 
nomatis  faventes  evitare  potest,  aut  dyscrasia  aliqua  alia 
laborat,  infaustior,  si  jam  carcinoma  occultum  et  infau¬ 
stissima,  si  carcinoma  apertum  jam  evolutum  est. 

Eventum  felicem  operationis  dubium  reddunt ,  in- 
tumescentiae  scirrhosae  glandularum  axillarium,  et  spem 
salutis  recuperandae  penitus  destruit ,  adcretio  glandu¬ 
lae  mammae  musculo  pectorali,  vel  scirrhus  incipiens 
organi  alterius.  Quo  magis  vero  aegra  viribus  spoliet, 
morbus  hic  solus  existit,  quo  magis  noxae  in  Aetiolo¬ 
gia  expositae  evitari  possunt,  quo  regularior  menstruo¬ 
rum  periodus,  eo  feliciori  eventu  operatio  plerumque 
coronatur.  Sed  etiamsi  conditiones  sanitatem  recupe¬ 
randam  promittentes  omnes  praesto  sint,  tamen  non- 
nunquam  fit,  quod  scirrho  operatione  amoto,  exulce¬ 
ratione  aegra  interit,  et  hac  ratione  exitus  infaustus 
solum  acceleratur,  quod  tum  plerumque  contingit,  si 
scirrhus  lente  evolvitur ,  et  nullis  doloribus  commi- 
tatur. 

T  h  e  r  a  p  i  a. 

Licet  scirrhus  et  carcinoma  morbum  ejusdem  na¬ 
turae  exhibent,  et  remediis  iisdem  debellandi  sunt,  ta¬ 
men  eventus  conaminum  artis  in  utroque  diversus  est, 
quapropter  curam  utriusque  sejungendam  esse  mihi 
proficuum  videtur.  Cura  vero  utriusque  morbi  non  uti 
aliorum  radicalis  et  palliativa  institui  potest,  quum 
scirrhus  et  carcinoma  insanabilis  est,  sed  solummodo 
posterior  tentanda  est,  quamquam  medici  antiquiores 
alium  ac  hodiedum  de  natura  utriusque  foventes  con¬ 
ceptum  radicalem  instituere  conabantur,  et  diagnosi 
vacilante  alium  morbum  pro  scirrho  hahentes  remediis 
in-  et  externis  scirrhum  et  carcinoma  sanasse  conten¬ 
debant,  mox  huic,  mox  alio  remedio  maximam  fidem 
tribuentes.  Sed  quum  neque  ratio ,  neque  experientia 
remedium  detegere  potuit,  scirrho  aut  carcinomati  auf- 
ferendo  par,  et  carcinoma  omnia  therapeutica  morbum  sa¬ 
nandi  funestum  exitum  accelerant,  adlaborandum  so¬ 
lum  erit,  ut  evolutio  scirrhi  impediatur  et  si  impossibi¬ 
le,  saltem  incrementum  retardetur. 

Evolutionis  autem  exordium  rarissime  cognoscitur, 
et  causa  scirrhum  generans,  praeter  dispositionem  pro 
certo  nulla  adcusari  potest,  propterea  quum  scirrhus 
verus  resolvi  non  potest  J),  sed  sernper,  licet  modo 


S.  Young  suadet  compressionem  scirrhi  pededentim  adaugendam,  qua 
scirrhum  sustulisse  adfirmat.  Alii  nil  nisi  celeriorem  transitum  in  car¬ 
cinoma  compressione  adhibita  observarunt.  •, 

nonnunquam  vix  perceptibili  crescit,  et  in  carcinoma 
properat,  conamina  eo  tendant  necesse  est,  ut  scirrhi 
transitus  in  carcinoma  quantum  possibile  procrastinetur. 
Hunc  scopum  vero  adipisci  possumus,  si  momenta  om¬ 
nia,  quae  scirrhi  inflammationem,  et  carcinomatis  evolu¬ 
tionem  adjuvant,  solertissime  arcentur,  quibus  ut  sa¬ 
ti  sflat , 

1.  Mammae  a  qualicunque  laesione  mechanica  curio¬ 
sissime  muniantur. 

2.  Suspensae  et  suffultae  teneantur,  ut  quaelibet  irri¬ 
tatio,  etiam  ea  scirrhi  pondere  prodiens,  evitetur. 

3.  Aequabili  calore  foveantur,  ne  aeris  atmosphae- 
rici  vicissitudines  influentes  irritationem  produ¬ 
cant  ,  tegantur  ergo  v.  g.  pelle  cuniculi. 

4.  Omnis  se- et  excretionis  opus,  praeprimis  vero 
secretio  cutanea  et,  si  adhuc  fluunt,  catameniorum 
adjuvetur. 

5*  Regimen  diaeteticum  strictissimum  praescribatur, 
et  quidem  consumat  aegra  victum  parum  nutrien¬ 
tem,  eupeptum,  stimulantia  et  spirituosa  aut  aro¬ 
matica  cujuscunque  generis  fugiens,  versetur  quan¬ 
tum  possibile  in  aere  puro ,  consortio  amoeno , 
liberetur  a  curis  domesticis,  evitet  patheinata  ani¬ 
mi  deprimentia,  et  spe  lactetur  sanitatis  recupe¬ 
randae. 

Inserviunt  porro  ad  funestum  scirrhi  exitum  prae¬ 
cavendum  parvae  pro  necessitate  institutae  phleboto¬ 
miae,  hirudines,  fomenta  frigidiuscula,  eccoprotica 

antiphlogistica  et  secundum  Itu  st  decoctum  Zitt- 
m  a  n  n  i. 

Laudatur  etiam  internus  usus  carbonis  animalis  et 

4 

acidi  hydrocyanici. 

Exigit  vero  hanc  curam  palliativam  scirrhus  glan¬ 
dulae  mammae  ,  si  partes  omnes  degeneratae  cultro 
amoveri  nequeunt,  si  aegra  operationem  recusat,  plura 
organa  scirrho  laborant ,  aut  malum  lentissimo  passu  ad 
evolutionem  carcinomatis  properat.  Hac  ratione  vero 
cavendum  est ,  ne  medicus  ope  inani  scirrhum  sanandi 
esse  ipsum  decipiat,  nam  scirrhus  solum  operatione 
tolli  potest,  et  haec  unica  via,  licet  non  semper  salu¬ 
tem  aegrae  adfert. 

Ubi  ergo  scirrhus  solum  glandulam  mammalem  ad- 
gressus  est,  reliquis  organis  sanis,  ubi  omnia  degene¬ 
rata  operatione  a  reliquo  organismo  separari  possunt, 
et  vires  aegrae  faustum  eventum  sperare  concedunt , 
glandula  mammae  scirrhosa  cultro  amovenda  est.  An 
vero  amputationi,  an  exstirpationi  praerogativa  sit  tri¬ 
buenda  ,  auctores  inter  sese  dissentiunt.  Major  vero  nu¬ 
merus  exstirpationem  praeferendam  esse  censet: 

1.  Quia  forma  vulneris  sanationi  aptior  formatur,  ita 
ut  nonnunquam  maxima  vulneris  pars  per  primam 
intentionem  coalescit. 

2.  Quia  vulneris  superficies  melius  tegi  et  ab  omni 

influxu  nocivo  muniri  potest ,  et 

3.  Hac  ex  causa,  suppuratio  si  contingit,  minus 


Rus  t\s  Cliiiurgie  ,  Bami  111.  Seite  462. 

Theses  tlef entieniiae. 

I. 

Elxstirpatio  mammae  scirrhosae ,  amputationi  praefe¬ 
renda. 


II. 


Medicis  tironibus  lectio  Ephemeridum  medicarum  haud 
utilis. 

Medicamentorum  munus  et  res  diaeteticae  obeunt. 


IY. 

grorum. 


V. 


Dantur  partus  serotini ,  et  lex  illos  tuens  legi  naturae 
non  contradicit. 


Yl. 


Non  datur^  sensus  alius  quam  tactus. 


VII. 

Qui  theorias  sublatas  vult;  sublatam  vult  idem  ra¬ 
tionem. 

In  operatione  aneurismatis  compressio  plana  constric¬ 

X. 

Diathesis  canceratica  amputatione  mammae  non  tollitur. 

XI. 

Exploratio  Medicamentorum  in  aegris  illi  in  sanis 
praeferenda. 

XII. 

datur  et  vice  versa. 

plere  possunt. 

